Imtella' Marzu 11, 2021 Illejla l-programm Xtra se jiddiskuti fost oħrajn l-isfidi li kellhom iħabbtu wiċċhom magħhom in-nisa matul il-pandemija. Il-mistednin fil-programm huma d-deputat Nazzjonalista Therese Comodini Cachia u l-President tal-Partit Laburista Ramona Attard. Dr Comodini Cachia qalet li s-sena tal-pandemija wriet ix-xquq u l-vulnerabbiltà li jkun hemm fis-soċjetà. Min-naħa tagħha, Dr Ramona Attard qalet l-pandemija esponiet il-problemi li għadhom fil-kultura tagħna fosthom li t-trobbija tal-ulied hija iktar f'idejn l-omm milli tal-missier. Xtra jixxandar illejla fid-9.00 p.m. fuq Television Malta.